كۆمەڵەی پزیشكانی منداڵان لە ئەڵمانیا دەڵێن دەبێ كاتێك منداڵ دەبوورێتەوە و هۆشی نامێنێ، خێڕا لەسەرلا پاڵبخرێ و ئاراستەی دەمی بەرەو خوارەوە بێ. پاشان چێكی هەناسەدان و لێدانی دڵی بكرێ و پەیوەندی بە ئەمبوڵانسەوە بكرێ و بێ پەشۆكانێكی لە راددەبەدەر لە دۆخی منداڵەكە ئاگاداربكرێنەوە و داوای رێنماییان لێبكرێ تاكو خۆیان دەگەن.
كۆمەڵەكە دەڵێ ئەگەر منداڵ لەو بارەدا دابنرێ ئەوە مەترسی رۆیشتنی شلە بۆ نێو بۆڕییەكانی هەناسەی كەمدەبێتەوە و مەترسی ئاڵۆزبوونی دۆخی كەمتر دەكات.
كۆمەڵە ئەڵمانییەكە هۆشداری دەدات لە لێدانی روخسار، یان لەراندنەوەی جەستەی منداڵەكە بە مەبەستی بەخەبەرهێنانەوەی، چونكە كارێكی لەوجۆرە هەندێكجار زیان لە ئەندامە سەرەكییەكانی جەستەی دەدات.